मायावती के बाद अब तेजस्वी यादव ने पीएम मोदी की जाति को लेकर दिया बड़ा बयान, कहा- वह तो कागजी पिछड़े....  
पीएम मोदी सबसे झूठ बोलते रहे हैं - तेजस्वी यादव 
चुनाव प्रचार के दौरान तेजस्वी ने लगाया आरोप
पीएम की जाति को लेकर पूछे सवाल
बसपा प्रमुख मायावती (Mayawati) के बाद अब राजद के वरिष्ठ नेता और बिहार के पूर्व उप-मुख्यमंत्री तेजस्वी यादव (Tejashwi Yadav) ने पीएम मोदी (PM Modi) की जाति को लेकर टिप्पणी की है. उन्होंने (Tejashwi Yadav) रविवार को कहा कि पीएम मोदी (PM Modi) जन्म से ही अगड़ी जाति से हैं लेकिन उन्होंने बाद में कागजी तौर पर खुदको पिछड़ी जाति का बताया है. तेजस्वी (Tejashwi Yadav) ने रविवार को ट्वीट करके कहा कि मैंने 20 अप्रैल को ही कह दिया था कि अपने आप को नक़ली ओबीसी बताने के बाद नरेंद्र मोदी (PM Modi) जी अब अतिपिछड़ा बतायेंगे और कल उन्होंने बता भी दिया. अपने आप को दलित भी बता चुके हैं. कुछ भी कहें लेकिन सच्चाई यह है कि वो जन्मजात अगड़े हैं और कागज़ी पिछड़े हैं. वोट लेने के लिए वो क्या-क्या बोलते हैं?

मैंने 20 अप्रैल को ही कह दिया था कि अपने आप को नक़ली OBC बताने के बाद @narendramodi जी अब अतिपिछड़ा बतायेंगे और कल उन्होंने बता भी दिया। अपने आप को दलित भी बता चुके है। कुछ भी कहे लेकिन सच्चाई यह है कि वो जन्मजात अगड़े है और कागज़ी पिछड़े है।वोट लेने के लिए वो क्या-क्या बोलते है? https://t.co/MkPxvCGTXT
तेजस्वी ने 20 अप्रैल को ट्वीट कर कहा था कि पीएम नरेंद्र मोदी जी आज बिहार आ रहे हैं. अतिपिछड़ा का बेटा बताएँगे, ध्रुवीकरण की असफल कोशिश करेंगे. राजद नेता तेजस्वी ने मोदी को बिहार द्वारा नकार दिए जाने का दावा करते हुए था कि बिहार उनसे झूठ और जुमलों की उम्मीद कर रहा है. आशा है पीएम 2014 के अपने वादों जैसे बिहार को विशेष राज्य का दर्जा, विशेष पैकेज, दवाई-पढ़ाई मुफ़्त का हिसाब भी देंगे.
इसके साथ ही उन्होंने कहा था कि भाजपा ने अपने पांच सालों के कार्यकाल में अपने चुनावी फायदों का जमीनी हकीकत में लगभग एक चौथाई हिस्सा भी कार्य पूरा नही किया है. जिसकी वजह से खासकर उत्तर प्रदेश में अभी तक जो तीन चरण के चुनाव हो चुके है, उसमें यह पार्टी इस बार बहुत पीछे रह जायेगी. शेष बचे चरणों में भी इस पार्टी का यही बुरा हाल होने वाला है. जिसको लेकर यह पार्टी बहुत मुश्किल में है. यह बात भाजपा भी जानती है.' उन्होंने कहा था कि पहले तीन चरणों के रूझान के आधार पर उत्तर प्रदेश में सपा, बसपा, रालोद के गठबंधन को जीत से कोई रोक नहीं सकता और भाजपा बुरी तरह से हार रही है. अभी तक हुये तीन चरणों में गठबंधन को अच्छा समर्थन मिला है और चौथा चरण भी गठबंधन का अच्छा रहेगा. पूरे देश की जनता सजग हो चुकी है. अब वो वोट देने से पहले ये सोच रही है कि पांच वर्ष में क्या वादे पूरे हुए, जो किये गए थे.